stanford-oval/wikipedia huggingface dataset:
לוץ' ולדיווסטוק
הישגים ותארים

ליגת העל הרוסית בכדורגל: מקום 7 (2006)
הגביע הרוסי בכדורגל : חצי גמר (2013/2014)
גביע ליגת הכדורגל הלאומית: זכייה (2014)
הגביע הסובייטי בכדורגל: שמינית גמר (1969)
ראו גם

דינמו ולדיווסטוק
הערות שוליים

↑  Заключение контрактов с игроками в профессиональных спортклубах Приморья в сезоне 2020—2021 приостанавливается
↑  ФК «Луч» лишился финансирования из-за коронавируса
↑  Без «Луча», «Адмирала», баскетбольного «Спартака» и «Приморочки»: команды края покинут профессиональные лиги в будущем сезоне
↑  "Прекращение трудовых договоров сотрудников АНО ФК "Луч"" (ברוסית).
↑  הייתה אמורה לרדת ליגה בשל המיקום, אך בעקבות פירוק מועדון הכדורגל טוסנו, נשארה בליגה
טרולים 3: הקול טוב

| --- | --- |

כרזת הסרט בעברית
 מבוסס על:  בובות "טרולים" מאת תומאס דאם
 בימוי:  וולט דורן
 הופק בידי:  ג'ינה שאי
 עריכה:  ניק פלטצ'ר 
 מדבבים:  אנה קנדריק ג'סטין טימברלייק קמילה קביו אריק אנדרה קיד קאדי טרוי סיון דויד דיגס רופול איימי שומר אנדרו ראנלס זושה מאמט
 מוזיקה:  תיאודור שפירו
 מדינה:  ארצות הברית ארצות הברית
 חברת הפקה:  דרימוורקס הנפשה
 חברה מפיצה:  סרטי יוניברסל
 הקרנת בכורה:  ארצות הברית 17 בנובמבר 2023
 משך הקרנה:  92 דק' 
 שפת הסרט:  אנגלית
 סוגה:  סרט קומדיה, סרט מוזיקלי 
 סרט קודם:  טרולים מסביב לעולם (2020)
 אתר רשמי
 דף הסרט ב־IMDb
 
טרולים 3: הקול טוב (באנגלית: Trolls Band Together, בתרגום חופשי: טרולים מתאחדים) הוא סרט הנפשה קומי מוזיקלי אמריקאי בתלת-ממד המבוסס על בובות הטרולים מאת תומאס דאם, זהו הסרט השלישי בזיכיון בעל אותו שם אחרי טרולים משנת 2016 וטרולים מסביב לעולם משנת 2020. הסרט מופק על ידי חברת דרימוורקס הנפשה ובוים על ידי וולט דורן.
את הדמויות מדבבים אנה קנדריק, ג'סטין טימברלייק, קמילה קביו, אריק אנדרה, קיד קאדי, טרוי סיון, דויד דיגס, רופול, איימי שומר, אנדרו ראנלס וזושה מאמט. הסרט הופץ בארצות הברית ב-17 בנובמבר 2023 בבתי הקולנוע, לאחר שהסרט השני הופץ ב-VOD עקב מגפת הקורונה.
תקציר העלילה

משהו בעברו האפל של בראנץ' מתגלה. פעם הוא היה בלהקת טרולים בנים בשם "ברוזון" יחד עם ארבעת האחים שלו: פלויד, ג'ון דורי, ספראוס וקליי. הלהקה הזניחה את בראנץ' כשהיה תינוק, וכך גם משפחתו ובראנץ' לא ראה את אחיו מאז ומעולם. אולם לאחר שפלויד, אחיו המועדף של בראנץ', נחטף בידי צמד נבלי פופ בשם ולווט ווניר, בראנץ' ופופי יוצאים למסע לאחד את אחיו של בראנץ' כדי להציל את פלויד מגורלו המר.
מדבבים

הדיבוב העברי בוים על ידי שרון כהן באולפני SC Produb.
אנה קנדריק / עינת אזולאי - פופי, המלכה של עיר הטרולים.
ג'סטין טימברלייק / לירון לב - בראנץ', חבר טוב של פופי, התרכך בסרט הראשון.
קמילה קביו / נטע ברזילי - ויוה, האחות האבודה של פופי.
אריק אנדרה / אלדד פריבס - ג'ון דורי, אחד מאחיו של בראנץ' וחבר בלהקת הטרולים "ברוזון"
קיד קאדי / תמיר גינזבורג - קליי, אחד מאחיו של בראנץ' וחבר בלהקת הטרולים "ברוזון"
טרוי סיון / רפאל עבאס - פלויד, אחד מאחיו של בראנץ' וחבר בלהקת הטרולים "ברוזון" אשר נחטף עקב כישרונותיו המוזיקליים
דויד דיגס / ניר ברק - ספראוס, אחד מאחיו של בראנץ' וחבר בלהקת הטרולים "ברוזון"
אנדרו ראנלס / צביקי לוין - ואניר
איימי שומר / מיכל ברנד - ולווט
זושה מאמט / רימון כרמי - קרימפ
רופול / תום אידלסון - גברת מקסין
הפקה

ב-9 באפריל 2020, ג'סטין טימברלייק הביע עניין בהשתתפות בסרטי הטרולים העתידיים במהלך ההשתלטות שלו על אפל מיוזיק, "אני מקווה שנעשה, כמו, שבעה סרטי טרולים, כי זה ממש המתנה שממשיכה לתת". ב-22 בנובמבר 2021, הוכרז שסרט שלישי של טרולים ישוחרר בבתי הקולנוע ב-17 בנובמבר 2023. אנה קנדריק וטימברלייק קיבלו אישור לחזור על תפקידי הקול שלהם בתור פופי ובראנץ', בהתאמה. ב-28 במרץ 2023, עם יציאת הטריילר הרשמי, הוכרזו רשמית חברי שחקנים חדשים לסרט, ביניהם אריק אנדרה, קיד קאדי, דויד דיגס, טרויה סיון, קמילה קאבלו, איימי שומר, אנדרו ראנלס, רופול וזוסיה מאמט. וולט דוהרן חזר לביים את הסרט לאחר שעשה זאת בקודמו, בעוד ג'ינה שי חזרה להפיק את סרט ההמשך. טים הייץ הוכרז מאוחר יותר כמנהל שותף. באותו יום של ההכרזות הללו, דרימוורקס הנפשה חשפה את הכותר הרשמי, Trolls Band Together.
לדברי מפיקת הסרט ג'ינה שי, הרעיון לסרט נוצר מיד לאחר הפקת הסרט הראשון בסדרה, "טרולים" (2016). למרות שסרט זה הונפש בעיקר בהנפשה תלת-ממדית, הסרט כולל כמה קטעי הנפשה דו-ממדיים עם סגנונות הנפשה בהשראת סרטים כמו "צוללת צהובה" (1968) ו"פנטסיה" (1940).
ב-6 במרץ 2023, תאודור שפירו אושר להלחין את המוזיקה לסרט לאחר שהלחין את המוזיקה בשני הסרטים הקודמים בסדרה.
הפקה > מוזיקה

ב-6 במרץ 2023, נודע כי תיאודור שפירו ילחין את שירי הסרט כמו בשני הסרטים הקודמים. ב-14 בספטמבר 2023, לאחר עליית הקדימון השני, דרימוורקס הכריזה כי אן סינק יבצעו שיר מיוחד לסרט בשם "Better Place".
הפצה

הסרט יצא בארצות הברית ב-17 בנובמבר 2023, ובישראל טרם יצא עקב מלחמת חרבות ברזל. בניגוד לסרט הקודם ששוחרר ב-2020, אשר שוחרר בו-זמנית בווידאו לפי דרישה בנוסף למספר מצומצם של בתי קולנוע עקב מגפת הקורונה, הסרט ישוחרר אך ורק בבתי הקולנוע. הסרט עלה בישראל בבתי הקולנוע שנפתחו בצל המלחמה שנמשכת בהתאם להנחיות פיקוד העורף ב-7 בדצמבר 2023.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | סרט אנימציה אהוב | "טרולים 3: הקול טוב" | מועמדות |  |
| פרס בחירת הילדים של ניקלודיאון | 13 ביולי 2024 | מדבב אהוב מסרט אנימציה | ג'סטין טימברלייק | מועמדות |  |
| פרס בחירת הילדים של ניקלודיאון | 13 ביולי 2024 | מדבבת אהובה מסרט אנימציה | אנה קנדריק | זכייה |  |
| פרס בחירת הילדים של ניקלודיאון | 13 ביולי 2024 | נבל אהוב | איימי שומר | מועמדות |  |
הערות שוליים

↑  Grobar, Matt (2023-03-28). "Universal & DreamWorks Set Cast, Official Title For Trolls Threequel Bowing This Fall". Deadline (באנגלית אמריקאית). ארכיון מ-2023-03-28. נבדק ב-2023-03-29.
↑  Zahed, Ramin (28 במרץ 2023). "Watch: DreamWorks/Universal Release Trailer, Poster for Trolls Band Together". Animation Magazine. ארכיון מ-28 במרץ 2023. נבדק ב-29 במרץ 2023. {{cite web}}:  (עזרה)
1 2  "Theodore Shapiro to Return for DreamWorks Animation's Trolls 3". Film Music Reporter. 6 במרץ 2023. ארכיון מ-16 במרץ 2023. נבדק ב-16 במרץ 2023. {{cite web}}:  (עזרה)
↑  Hall, Gerrad (2023-09-14). "It's official: NSYNC are reuniting with new music for 'Trolls Band Together'". Entertaining Weekly (באנגלית אמריקאית). נבדק ב-2023-09-14.
↑  D'Alessandro, Anthony (2021-11-22). "'Trolls 3' Lands Release Date, DreamWorks Animation Title Will Be Exclusive Theatrical". Deadline (באנגלית אמריקאית). ארכיון מ-2021-11-22. נבדק ב-2021-11-22.
↑  Every Kids’ Choice 2024 Winner!, Nick (באנגלית)
| --- | --- |
בקרת זהויות :  LNB: 000343939
מרטין מוסקוביץ'

| --- | --- |

 לידה:  15 ביוני 1938 רומניה 
 פטירה:  31 באוקטובר 2008 (בגיל 70) תל אביב-יפו, ישראל 
 מקום קבורה:  בית העלמין ירקון 
 מוקד פעילות:  ישראל 
 פרסים והוקרה:  פרס אקו"ם 
 פרופיל ב-IMDb
 
מרטין מוסקוביץ'  (15 ביוני 1938 – 31 באוקטובר 2008) היה מלחין, מעבד מוזיקלי, מנצח ומנהל מוזיקלי ישראלי.
עסק תקופה ממושכת כמנהל מוזיקלי ומעבד לשורת אמנים כיהורם גאון, אילנית, יוסי בנאי, בועז שרעבי, אריק לביא, יפה ירקוני, רבקה מיכאלי, אביהו מדינה, דודו דותן, האחים והאחיות, צמד רעים וכן עיבד שירים רבים למלחין החסידי חיים בנט ומקהלת רננו חסידים וכן תקליטים של הנוער האגודתי של אגודת ישראל ואחרים. 
הופיע והושמע בתוכניות טלוויזיה ובתוכניות רדיו רבות, כמלחין, כמעבד וכמנהל מוזיקלי, ושיריו זכו במספר פרסים בפסטיבלים שונים. בהמשך דרכו פנה לעסוק עם הרכבים קוליים כמקהלות וכחבורות זמר במקומות שונים בישראל.
עם הרכבים אלה "חרש" בישראל במועדוני זמר, בפסטיבלים ובערבי שירה (גם באירופה), ופיתח פעילות ענפה שעיקרה הבאת מוזיקה מעובדת ומגוונת, המבוצעת בידי חובבים להנאת קהלים רבים ושונים.
המקהלות וחבורות הזמר בניצוחו זכו בפרסים בפסטיבל ערד ובפסטיבלים בגרמניה.
ביוגרפיה

מרטין מוסקוביץ' נולד בשנת 1938 ברומניה. כבר בגיל 5 הופיע על במה, ומאז עסק במוזיקה עד יום מותו - בליווי אמנים מהשורה הראשונה, עיבודים, הלחנה לרדיו ולטלוויזיה, וניצוח על מקהלות. בגיל 9 עלה לארץ ישראל. בסוף שנות החמישים היה האקורדיוניסט של להקת פיקוד מרכז.
הרבה להשתתף בפסטיבלים שונים, כמלחין וכמעבד. בפסטיבל שירי הילדים הראשון חיבר את הלחן לשיר "לצבי יש בעיה" למילותיו של יוסי בכר, בביצועה של רבקה מיכאלי (השיר זכה במקום השני).
בפסטיבל השני חיבר את הלחן לשיר "דודה סמנטה" למילותיו של יורם טהר לב, בביצועה של ציפי שביט (זכה במקום השלישי).
בפסטיבל השלישי חיבר את הלחן לשיר "למה לא יכול להיות" למילותיה של לאה לופנפלד, בביצועו של דודו דותן.
בפסטיבל השישי עיבד את הלחן לשיר "שוקי התוכי" של גידי קורן, בביצוע האחים והאחיות (השיר זכה במקום השני).
בפסטיבל השביעי עיבד את הלחן לשיר "שובי דובי" של גידי קורן, בביצוע האחים והאחיות (השיר זכה במקום הראשון).

בלט במיוחד בעיבוד שירים לפסטיבל הזמר המזרחי, שחלקם זכו במקומות ראשונים. עיבד שירים לפסטיבל הזמר החסידי, שחלקם זכו בפרסים.
בשנת 1972 עיבד עבור הצמד מי הוא מי את השיר "צעדים ראשונים", שנכלל באלבום ניחוחי חציר 1971: בלדה לקיבוצניק.
בפסטיבל הזמר 1975 היה אחראי על עיבוד השיר שזכה במקום הראשון "שיר פרטי" למילים של אילן גולדהירש ולביצוע וללחן של ניסים סרוסי.
היה המנהל המוזיקלי, המעבד והמנצח על תזמורת גדולה בתוכנית של יהורם גאון שהוקלטה בהופעה חיה בהיכל התרבות (המופע יצא בתקליט).
בשנת 1982 הלחין ועיבד את כל השירים לסרט הישראלי ביידיש "כשנותנים - קח!" ("איז מען גיפט, נעמט מען").
מוסקוביץ' כתב עיבודים רבים לשירת הלאדינו והשמיע את הרומנסות עם המקהלות שלו בבמות רבות (לרבות אירוע פתיחה לכינוס ארצי של דוברי לאדינו בטבריה ב-2004 במעמד יצחק נבון, יו"ר הרשות הלאומית לתרבות הלאדינו). לפסטילאדינו הראשון, שהתקיים גם הוא בחסות הרשות הלאומית לתרבות הלאדינו, הלחין שיר למילותיו של יצחק רודיטי "פאיז דה ליצ'ה אי מיאל" ('ארץ חלב ודבש').
ב-20 השנים האחרונות לחייו עבד עם מקהלות וחבורות זמר, בהן "גלרון" ו"קולות הכפר" מכפר סבא, "צליל ירוק" מניר צבי, "רמים" רמלה, "תות" מרמת השרון וחבורת הזמר באורנית. הקים בהתנדבות בתל השומר את חבורת הזמר – "סדנת גל" שחבריה הלומי קרב.
כל החבורות הופיעו על במות שונות בארץ, וחלקן בחו"ל.
ברפרטואר של המקהלות שבניצוחו הופיעו גם שירי יידיש.
ביצועים מוקלטים ורבגוניים של יותר מ-1,000 שירים שעיבד מצויים ב"קול ישראל", בדיסקים שהופקו על ידי חבורות הזמר, וכן בהקלטות באולפני רשת ג' במסגרת התוכניות "שרים עם גימל", בהן הרבה להופיע.
חיים אישיים

מרטין מוסקוביץ' התגורר בדרך נמיר בתל אביב. הותיר את אשתו, שרי מוסקוביץ' ושלושה ילדים.
הוקרה ונצחה

ב-21.9.2011 התקיים לזכרו ערב זמר  בבית גלר בכפר סבא
בשנת 2013, לאחר מותו, הוענק לו פרס הוקרה מיוחד מטעם הנהלת אקו"ם לשנת 2012.
ב-2022 עיבד וביצע מירון מינסטר מספר משיריו
תוכניות רדיו בעיבוד, ניצוח וניהול מוזיקלי של מרטין מוסקוביץ'

אופירה גלוסקא וחברות - פגישה מחודשת עם האחיות אנדריוס - 1971
אופירה גלוסקא - פגישה מחודשת עם ננה מושקורי - 1972
חנן גולדבלט - פגישה מחודשת עם ז'ילבר בקו - 1972
צילה דגן - פגישה מחודשת עם קרול קינג - 1972
קובי רכט - פגישה מחודשת עם נט קינג קול - 1972
אריק לביא - פגישה מחודשת עם פרנקי ליין - 1973
יהודה ברקן - פגישה מחודשת עם איב מונטאן - 1973
אריה נקש וחבורת רננים - פגישה מחודשת עם הקומפניון דה לה שנסון - 1974
בני אמדורסקי - פגישה מחודשת עם טנסי ארני פורד - 1974
דני מסנג - פגישה מחודשת עם בוב דילן - 1974
מירי אלוני - פגישה מחודשת עם פגי לי - 1974
עדנה גורן - פגישה מחודשת עם ברט בכרך ואחרים - 1974
רותי הולצמן ויוסי דרום - פגישה מחודשת עם אנני אוקלי אשת לפידות - 1974
אילנה רובינא - פגישה מחודשת עם ברברה - 1980
עיבודים מתוך פסטיבלי הזמר המזרחי - למנצח שיר מזמור

קינת יעקב - רבקה זוהר - 1971
שיר החתונה - שלישיית צבע טרי - 1972
קריה למלך רם - אביבה ניר - 1973
לי הינך תבל - הפרברים - 1974
שירת האביב - אביבה ניר - 1974
שחורה ונאוה - שימי תבורי - 1977
כי רב להושיע - עליזה עזיקרי וניסים גרמה - 1977
אזיל דמעותי - צמד צפרי - 1978
שדי אל מה נורא - השרעבים - 1978
ידידי הקשיבו לי - רחל קרטה - 1978
אליך התמה - משה הלל - 1982
נעמה לי עירך - ג'קי מייקה - 1985
מעורב ים תיכוני - חיים משה - 1989
כעת חיה - עליזה עזיקרי - 1989
עיבודים ולחנים מתוך פסטיבלים לשירי ילדים

לצבי יש בעיה - רבקה מיכאלי - 1970 (לחן ועיבוד)
שיר שכולו שאלות - עדנה לב - 1971 (לחן ועיבוד)
למה לא יכול להיות - דודו דותן - 1972 (לחן ועיבוד)
פופאי המלח - צחי נוי ורביעיית ילדים - 1974 (עיבוד)
כששואלים אותי - דודו זכאי - 1974 (עיבוד)
שיר נולד - צמד רעים - 1974 (לחן ועיבוד)
הסעודה של הדובה - מירי וחיימון - 1975 (עיבוד)
שוקי התוכי - האחים והאחיות - 1975 (עיבוד)
שובי דובי - האחים והאחיות - 1976 (עיבוד)
עיבודים ולחנים מתוך פסטיבלי הזמר והפזמון

אהבת קיץ - גליה ישי - 1970 (לחן)
דבר אלי בפרחים - אילנית - 1973 (עיבוד)
שיר פרטי - ניסים סרוסי - 1975 (עיבוד)
שירו - להקת תות - 1986 (עיבוד)
ראו גם

ג'ינג'י (שיר)
הערות שוליים

↑  ניחוחי חציר 1971 - בלדה לקיבוצניק = A Ballad For A Kibbutznik
↑  תפילה - מקהלת קולות הכפר על שם מרטין מוסקוביץ (2011), נבדק ב-2023-08-16
↑  רומנטיקה - מירון מינסטר, באתר יוטיוב, ‏2022
| --- | --- |
בקרת זהויות :  NLI: 987007312595605171  PLWABN: 9810675019005606  ISNI: 0000 0003 6940 6909  LCCN: n79044293  MusicBrainz: 24dea393-4034-4a3c-9faa-b29a40109819  VIAF: 311809720   WorldCat (עם VIAF): 311809720
טוסנו (כדורגל)

מועדון הכדורגל טוסנו (ברוסית: Футбольный клуб Тосно) הוא מועדון כדורגל רוסי מהעיר טוסנו שבמחוז לנינגרד שנוסד לראשונה בשנת 2013.
זכה בטורניר הגביע הרוסי בכדורגל לעונת 2017/2018. המועדון פורק זמן קצר לאחר זכייתו בגביע הרוסי והוקם מחדש באפריל 2023.
היסטוריה

מועדון הכדורגל טוסנו הוקם לראשונה במרץ 2013 ביוזמת חברת ההחזקות Fort Group וכבר בעונת הבכורה שלה הורשתה להתמודד בליגה הרוסית השנייה.
בעונת 2013/2014 הקבוצה התמודדה במקביל גם בגביע הרוסי והעפילה עד לשלב רבע גמר הגביע והיה למועדון הכדורגל הראשון ממחוז לנינגרד שהגיע למעמד זה. מאמן הקבוצה בעונת הבכורה היה ויקטור דמידוב. הוא הוחלף באמצע העונה על ידי קיריל גשיצ'ב.
בפברואר 2014 מונה אולג לשצ'ינסקי למאמן הקבוצה. תחת הדרכתו העפילה הקבוצה לשמינית גמר הגביע הרוסי והדיחה באופן סנסציוני את קבוצת הפאר ספרטק מוסקבה ושוב העפילה לרבע גמר הגביע, ברם הקבוצה כשלה בנסיונותיה להעפיל לחצי גמר הגביע לאחר שהודחה על ידי קרסנודר.
ב-15 במאי 2014 מונה מנכ"ל חדש לקבוצה, ויאצ'סלב מאטיושנקו. בסוף מאי סיימה הקבוצה בראשות הטבלה בליגה והעפילה לליגת הכדורגל הלאומית.
ביולי 2014 מונה ניקולאי קוסטוב למאמן הקבוצה החדש הקבוצה התייצבה בראשות הטבלה. בדצמבר 2014 מונה אלכסנדר גריגוריאן למאמן החדש. בפברואר 2015 גריגוריאן הוחלף ביבגני פרברטיילו אך הקבוצה לא הצליחה להתייצב בראשות הטבלה כדי להבטיח את העפלתה לפרמייר ליג ובאוגוסט 2015 הקבוצה החתימה מאמן חדש, את דמיטרי פארפיונוב
בעונת 2015/2016 הקבוצה העפילה לשלב שמינית גמר הגביע הרוסי והצליחה לגבור על רוסטוב, אך נחלה תבוסה צורבת ברבע גמר משהודחה על ידי זניט סנקט פטרבורג שגברה עליה בתוצאה 5:0.
בעונת 2016/2017 הקבוצה התחזקה משמעותית והתייצבה במקום השני בבית בהפרש ניכר מהמקום השלישי. בגביע הרוסי הצליחה הקבוצה להעפיל לרבע גמר הגביע לאחר שגברה על ארסנל טולה ורוסטוב, אך הודחה על ידי לוקומוטיב מוסקבה, שגברה עליה בתוצאה 1:0. לקראת סיום העונה, הקבוצה התייצבה במקום השני והבטיחה את העפלתה לליגת העל הרוסית בכדורגל שלושה מחזורים לפני סיום העונה.
בעונת הבכורה שלה בליגה הציגה כדורגל משכנע וזכתה בגביע הרוסי בכדורגל 2017/2018 לאחר שגברה על קבוצות כדינמו מוסקבה, טום טומסק, לוצ'-אנרגיה ולדיווסטוק, ספרטק מוסקבה ואוונגרד קורסק. בזכות הזכייה בגביע, טוסנו אמורה הייתה לקבל למקום בשלב הבתים של הליגה האירופית, אך לדברי הנהלת התאחדות הכדורגל הרוסית הקבוצה לא הצליחה לקבל את רישיון אופ"א ואת מקומה בליגה האירופית קיבלה אופה מהמקום הששי בליגה. בסיום העונה טוסנו סיימה במקום ה-15 ונשרה חזרה לליגת הכדורגל הלאומית של רוסיה.
לקראת עונת 2018/2019 הקבוצה לא קיבלה את רישוי ליגת הכדורגל הלאומית ובעונת 2018/2019 היא לא השתתפה בליגת הכדורגל הלאומית, בשל אובדן הספונסר וקשיים פיננסיים שליוו את הקבוצה למן העפלתה לליגת העל.
ביוני 2018 המועדון פורק.
היסטוריה > אטלנט טוסנו

בשנת 2018 הוקם בית ספר לכדורגל בשם "אטלנט טוסנו", במימון חברת Fort Group, שהחזיקה בעבר בבעלות על קבוצת האם.
היסטוריה > הקמה מחדש

באפריל 2023, טוסנו הוקמה מחדש על בסיס אקדמיית "אטלנט טוסנו", בתמיכת עיריית טוסנו וממשלת נפת טוסנו של מחוז לנינגרד. המועדון נרשם להתמודדות באליפות מחוז לנינגרד במסגרת הליגה השלישית.
מגרש הבית

בשנתה הראשונה הקבוצה אירחה את משחקיה באצטדיון העירוני, הממוקם ברחוב אלכסייבה בעיר טוסנו במרחק 53 קילומטרים מהעיר סנקט פטרבורג ומכיל 250 מושבים בלבד. האצטדיון שנחנך בשנת 1988 שימש את הקבוצה כמתקן האימונים שלה.
לאחר שהחלה להתמודד במסגרות המקצועניות הקבוצה אירחה את משחקיה באצטדיון קירובץ בעיר טיחווין שבמחוז לנינגרד, בשל חוסר באצטדיון ראוי בעיר טוסנו מאחר שהאצטדיון העירוני בטוסנו לא עומד בתקני הליגות המקצועניות. לאחר מכן עברה הקבוצה לארח את משחקיה בהיכל הספורט הקטן של אצטדיון פטרובסקי בסנקט פטרבורג.
בקיץ 2014 הנהלת הקבוצה הצהירה על כוונתה לבנות אצטדיון כדורגל משלה בעיר טוסנו ברם, בהיעדר תמיכה מעיריית טוסנו ומממשלת מחוז לנינגרד בבניית האצטדיון, באפריל 2016 עברה הקבוצה לארח את משחקיה באצטדיון "אלקטרון" שבוליקי נובגורוד, המכיל 3,223 מושבים.
לאחר שהקבוצה העפילה לליגת העל, תחילה היה חשש כי בשל חוסר באצטדיון כדורגל ראוי בעיר טוסנו, ייתכן שהקבוצה לא תורשה ליטול חלק בליגה הבכירה, אך לבסוף הושג הסכם לפיו הקבוצה תארח את משחקיה באצטדיון פטרובסקי שבסנקט פטרבורג בעונת 2017/2018.
| אצטדיון | עיר | תכולה | שנים | משחקים* | 13/14 | 14/15 | 15/16 | 16/17 | 17/18 |
| --- | --- | --- | --- | --- | --- | --- | --- | --- | --- |
| הזירה הקטנה בפטרובסקי | סנקט פטרבורג | ‏2,835 | 2013—2016 | 21 | 3 | 3 | 15 | — | — |
| אצטדיון קירובץ | טיחווין | ‏6,000 | 2013—2015 | 26 | 12 | 14 | — | — | — |
| אצטדיון אלקטרון | נובגורוד | 3223 | 2016—2017 | 23 | — | — | 4 | 19 | — |
| אצטדיון פטרובסקי | סנקט פטרבורג | ‏20,985 | 2017—2018 | 14 | — | — | — | — | 14 |
| אצטדיון סטארט | סרנסק | ‏11,613 | 2018 | 1 | — | — | — | — | 1 |

* לא כולל את משחקי הגביע.
הישגים לפי עונה

זכייה
סגנות או מקום שני
| עונה | ליגה | מיקום | גביע רוסיה | מלך השערים (שערים) | הערות |
| --- | --- | --- | --- | --- | --- |
| 2013/14 | ליגת הכדורגל המקצוענית, חטיבת "מערב" | ‏1  | 2013/14: הודחה בשלב רבע הגמר על ידי קרסנודאר | אלכסנדר סאבין (12) |  |
| 2014/15 | ליגת הכדורגל הלאומית | ‏3 | 2014/15: הודחה בשלב שמינית הגמר על ידי קובאן קרסנודאר | בטרז חדארצב (7) |  |
| 2015/16 | ליגת הכדורגל הלאומית | ‏7 | 2015/16: הודחה בשלב שמינית הגמר על ידי זניט סנקט פטרבורג | ולדימיר אילין (14) |  |
| 2016/17 | ליגת הכדורגל הלאומית | ‏2  | 2016/17: הודחה בשלב רבע גמר על ידי לוקומוטיב מוסקבה | אנטון זבולוטני (17) |  |
| 2017/18 | ליגת העל | ‏15  | 2017/2018: זכייה | יבגני מרקוב (8) |  |
‏2023: 
| ‏2023 | אליפות מחוז לינגרד | ‏3 | לא השתתפה | קיריל פומנקו (16) |  |
| ‏2023 | גביע מחוז לנינגרד | זכייה | לא השתתפה | קיריל פומנקו (16) |  |
| ‏2023 | הליגה השלישית | ‏4 | לא השתתפה | קיריל פומנקו (16) |  |
|  |  |  | לא השתתפה |  |  |
סגל > שחקנים ידועים בעבר

ברזיל אנדרסון קראבליו סנטוס
רוסיה אלכסנדר מקארוב
רוסיה פאבל פוגרבניאק
רוסיה יבגני צ'רנוב
רוסיה יבגני מרקוב
רוסיה אנטון זבולוטני
רוסיה דוד יורצ'נקו
מונטנגרו נמניה מיושקוביץ'
רוסיה מקסים פליינקו
בלארוס אלכסנדר קרניצקי
כף ורדה נונו רושה
אוזבקיסטן ואגיז גליאולין
רוסיה רזיאואן מירזוב
ברזיל ריקארדיניו
רוסיה פאבל פוגרבניאק
רוסיה ולדימיר ביסטרוב
רוסיה דניס קוטין
רוסיה ארטיום משצ'אנינוב
סרביה ניקולה טרויץ'
סרביה מרקו פולטנוביץ'
סגל > מאמני הקבוצה

| מאמן ראשי | תקופת כהונה | תארים |
| --- | --- | --- |
| רוסיה ויקטור דמידוב | יוני — אוקטובר 2013 |  |
| רוסיה קיריל גשיצ'ב | אוקטובר — נובמבר 2013 |  |
| רוסיה אוקראינה אולג לשצ'ינסקי | מרץ — מאי 2014 |  |
| רוסיה ויאצ'סלב מאטיושנקו | מאי - יוני 2014 |  |
| בולגריה ניקולאי קוסטוב | יולי - נובמבר 2014 |  |
| רוסיה קיריל גשיצ'ב | נובמבר 2014 |  |
| רוסיה אלכסנדר גריגוריאן | דצמבר 2014 - פברואר 2015 |  |
| רוסיה יבגני פרברטיילו | מרץ - יולי 2015 |  |
| רוסיה קיריל גשיצ'ב | אוגוסט 2015 |  |
| רוסיה דמיטרי פרפיונוב | אוגוסט 2015 - מאי 2018 | הגביע הרוסי |
| רוסיה ויאצ'סלב מאטיושנקו | אפריל 2023 - ואילך |  |
תארים

הגביע הרוסי בכדורגל:
זכייה: 2017/2018
גביע מחוז לנינגרד בכדורגל:
זכייה: 2023
ראו גם

לנינגראדץ (כדורגל)
הערות שוליים

↑  Первый матч ФК Тосно в статусе профессионального клуба
↑  ФУТБОЛЬНЫЙ КЛУБ «ТОСНО» — НА ПУТИ К НОВЫМ ПОБЕДАМ!
↑  Главный тренер «Тосно» Виктор Демидов: «Мы сотворили небольшой футбольный бум»
↑  «Тосно» остался без тренера. Из-за ухудшения игры?.
↑  ПОПОЛНЕНИЕ В ТРЕНЕРСКОМ ШТАБЕ ФК «ТОСНО»
↑  «Тосно» сенсационно выбил «Спартак» из Кубка России
↑  Директор «Тосно»: Не из чего пить шампанское
↑  Лещинский покинул «Тосно» из-за конфликта с игроками
↑  Футбольный клуб «Тосно» победил «Текстильщик» и вышел в ФНЛ
↑  НИКОЛАЙ КОСТОВ ЗАЯВЛЕН ЗА «ТОСНО»
↑  КАДРОВЫЕ ИЗМЕНЕНИЯ В ТРЕНЕРСКОМ ШТАБЕ ФК «ТОСНО»
↑  ГЛАВНЫМ ТРЕНЕРОМ «ТОСНО» СТАЛ АЛЕКСАНДР ГРИГОРЯН!
↑  «Тосно» расторгло контракт с Григоряном
↑  В «Тосно» очередная тренерская отставка
↑  ДМИТРИЙ ПАРФЕНОВ — ГЛАВНЫЙ ТРЕНЕР «ТОСНО»!
↑  «Тосно» вышел в Премьер-Лигу!
↑  Футбольный клуб "Тосно" выйдет в премьер-лигу
↑  «Пеп» Парфенов едет в Волгоград
↑  «Спартак» выбывает из гонки за Олимп Кубок России
↑  Вечер чудес. Российский футбол не так плох, как принято думать
↑  Как Европа озолотит «Тосно»
↑  טוסנו זכתה בגביע הרוסי לאחר ניצחון על אוונגארד קורסק
↑  «Тосно» берет Кубок России. Но не сыграет в еврокубках
↑  Суперкубок России по футболу пройдет 27 июля в Нижнем Новгороде, 2018-05-11, tass.ru
↑  СУПЕРКУБОК РОССИИ ПРОЙДЕТ 27 ИЮЛЯ В НИЖНЕМ НОВГОРОДЕ, www.sport-express.ru, 2018-05-11
↑  Обладатель Кубка России "Тосно" не получил лицензию для участия в чемпионате ФНЛ
↑  Директор «Тосно»: «Будем выступать на первенстве водокачки. А с «Локомотивом» пусть хоть «Барселона» играет»
↑  Обладатель Кубка России по футболу 2018 года "Тосно" прекратил существование
↑  «Тосно» планирует построить собственный стадион к началу сезона-2015/16
↑  «Тосно» переедет в Новгород в апреле
↑  В ближайший месяц стадиону «Центральный» вернут название «Электрон»
↑  В Великом Новгороде завершился первый этап реконструкции бывшего стадиона «Центральный»
↑  «Тосно» впервые в истории вышел в РФПЛ
↑  СЕРГЕЙ ПРЯДКИН: "ГДЕ БУДЕТ ИГРАТЬ "ТОСНО", ЕСЛИ ВЫЙДЕТ В ПРЕМЬЕР-ЛИГУ?
↑  Футбольный клуб "Тосно" в Премьер-Лиге!
↑  «Петровский» станет домашним стадионом «Тосно»
↑
↑  «Тосно» получит футбольную базу в Рощино
↑
↑  Тренер, который сохранит прописку. Дмитрий Парфенов убедил
↑  אין דאבל: מונס דאבור ורד בול זלצבורג הפסידו בגמר הגביע האוסטרי, באתר וואלה, 9 במאי 2018
שחקני הקבוצה לאחר הזכייה באליפות המרכז שלהליגה הרוסית השנייה וחגיגות ההעפלה לליגת המשנה הרוסית.
כניעה

ערך זה עוסק בכניעה צבאית. אם התכוונתם למשמעות אחרת, ראו .
כניעה היא מצב בו חיילים, אומות, או כל קבוצת לוחמים אחרת מפסיקה להילחם ולרוב חבריה הופכים לשבויים, בין אם כיחידים ובין אם כקבוצה לאחר הוראת מפַקדהּ. דגל לבן משמש לעיתים קרובות לסימון כניעה, כמו גם הרמת ידיים ריקות ופתוחות מעל הראש.
כניעה יכולה להיות מותנית, כשהקבוצה הנכנעת מציבה תנאים לקבלת סמכות המכניעים, הנוגעת לזכויות הנכנעים. אמנת ז'נבה השלישית קובעת ששבויי מלחמה זכאים ליחס אנושי וחף מניצול והתעללויות. בעת המודרנית ובעקבות אמנות האג, כחלק מהכניעה נחתמים בין צבאות הסכמי כניעה (אנ'). ייתכן שהסכם כניעה יהיה מקומי בעוד לחימה נמשכת במקומות אחרים. לחימה יכולה להיפסק באופן זמני או ממושך גם בשל חתימה על הסכם שביתת נשק.
כניעה ללא תנאי (unconditional surrender) היא כניעה בה הצד המנצח לא מבטיח דבר מלבד המוטל עליו לפי המשפט הבין-לאומי.
לקריאה נוספת

יהושפט הרכבי, מלחמה ואסטרטגיה, תל אביב: הוצאת משרד הביטחון, 1990.
דגן שקלובסקי

| --- | --- |
אין תמונה חופשית
 לידה:  1965 (בן 59 בערך) מרחביה, ישראל 
 לאום:  ישראל ישראל
 תחום יצירה:  פיסול
 
הפסל ובידו פטיש ואיזמל
דגן שקלובסקי (נולד בשנת 1965) הוא פסל ישראלי. מרבית עבודותיו נמצאות בגן הפסלים "בזלטון" בעין כרמל.
ביוגרפיה

שקלובסקי נולד וגדל בקיבוץ מרחביה. לאחר השרות הצבאי עבד כחשמלאי בקיבוצו. הוא התחיל ללמוד מחשבים בטכניון. אך לאחר שיצר את הפסל הראשון שלו, גולגולת אדם מאבן בזלת שמצא בקיבוץ, בחר להמשיך לפסל. הוא למד פיסול בהדרכתו של מרדכי כפרי. בהמשך הצטרך אליו אחיו הצעיר לעבודת הפיסול. ב-1994 המושב השכן מרחביה נתן להם שטח אדמה עבור הפסלים שיצרו והאחים עברו להתגורר במושב. ב-1995 הפסיקו האחים לעבוד ביחד. ב-1999 עבר להתגורר עם אשתו בקיבוץ עין כרמל שם הציג את פסליו ועבד גם כחשמלאי. לאחר מספר שנים עזב עם משפחתו ליישוב גדעונה.
בשנת 2012 השתתף בפסטיבל פיסול באבן שנערך בשוהם ובו יצר את הפסל "שעון ללא מנגנון".
בשנים האחרונות החל לפסל גם באבן גיר. הוא מבצע עבודות הנצחה באבן הכוללות ביצוע של אתרי הנצחה ואנדרטאות מאבן, בעיקר בזלת, וגם מעיצוב וביצוע של מצבות אומנותיות מכל סוגי האבן.
ביוגרפיה > בזלטון

שקלובסקי הקים את גן הפסלים "בזלטון" (הלחם של המילה "בזלת" חומר הגלם ממנו בנויים הפסלים ו"טון", משקל הגושים) בשנת 1992 במושב מרחביה. עם עזיבתו את הקיבוץ, לקח את פסליו והעמידם בכניסה לקיבוץ עין כרמל. בגן כ-30 פסלי ענק המסודרים במעגל.
ביוגרפיה > בזלטון > חלק מהפסלים

אנדרואיד - דמות אדם ומאחוריו אישה שרועה לצד נחש מפותל
המשפחה - (אב, אם ובנותיה)
אחת משמונה (אישה ומחלפות שיערה)
השד
פרצוף משופם
חי-רב (בעל חיים עם ראש של רב חובש כיפה)
החתול (הפסל השני שיצר)
שבלול מאובן
שבלול ימי
ראש עם כובע שבלולי
חילזון ביצות (עם פרצוף חתולי)
ראש עם ציפור
ספירלה
שמש
ציפור לילה
כּוֹס הֶחֳרָבוֹת (טורף לילי קטן)
תלתן (דיוקנה של בתו של דגן)
אישה עם דולפין (דמותה של ענבר - אשתו של דגן)
אישה יפה
מגן ביצים - אבן גיר גלילית